rejauldu/bengali-wikipedia huggingface dataset:
থাম্ব|চিরাং জেলায় উৎসব  চিরাং জেলা () (উচ্চারণ: ˌʧɪˈrɑ:ŋ/ˌʧɪˈræŋ) হচ্ছে উত্তর-পূর্ব ভারতের আসাম রাজ্যের পশ্চিম প্রান্তে অবস্থিত বড়োল্যান্ড স্বায়ত্বশাসিত পরিষদ-এর অন্তর্ভুক্ত চারটি জেলার ভিতরে একটি। ২০০৪ সনে কোকড়াঝাড়, বঙ্গাইগাঁও এবং বড়পেটা জেলার অংশবিশেষ নিয়ে চিরাং জেলা গঠন করা হয়েছিল। এই জেলা ভারতীয় সংবিধান-এর ষষ্ঠ অনুচ্ছেদের অন্তর্গত। ব্রহ্মপুত্র নদ প্রবাহিত উপত্যকার সমভূমি নিয়ে এই জেলা গঠিত। গারো ভাষার শব্দ চি (অর্থঃ জল) এবং রাং (অর্থঃ সম্পত্তি), মিলে জেলার নাম চিরাং হয়েছে বলে ধরা হয়।  জেলাটির মোট ক্ষেত্রফল ১৪৬৮.৪২ বর্গ কি.মি.। কাজলগাঁও এই জেলার সদর। ২০১১ সালের লোকগণনা অনুসারে চিরাং জেলার মোট জনসংখ্যা ৪,৮১,৮১৮ জন। চিরাং জেলা অসমের দ্বিতীয়টি সর্বনিম্ন জনবসতির জেলা। ইউনেস্কোর দ্বারা স্বীকৃত প্রাকৃতিক বিশ্ব ঐতিহ্যবাহী স্থান মানস জাতীয় উদ্যানের কিছু অংশ এই জেলাতে অবস্থিত।  ইতিহাস চিরাং জেলার আনুষ্ঠানিক ভাবে গঠন হয় ২০০৪ সালের ৪ জুন তারিখেচিরাং জেলার সরকারি ওয়েবসাইট , আহরণ করা তারিখঃ ২৫-০৭-২০১২। ২০০৩ সালের ১০ ফেব্রুয়ারি তারিখে ভারতের কেন্দ্রীয় সরকার, অসম সরকার ও বড়ো লিবারেশন টাইগার্স (বি.এল.টি)র মধ্যে সম্পন্ন হওয়া ত্রিপাক্ষিক চুক্তিBODOLAND TERRITORIAL COUNCIL (BTC) ACCORD , আহরণ করা তারিখঃ ২৫-০৭-২০১২ অনুসারে বড়ো অধ্যুষিত  ৩০৮২ টি গ্রাম নিয়ে 'বড়োল্যান্ড ক্ষেত্রীয় পরিষদ (বিটিসি)' গঠন করার সিদ্ধান্ত নেওয়া হয়। এবং এই সমূহ গ্রামকে সংলগ্ন করে চারটি জেলা গঠন করার সিদ্ধান্ত নেওয়া হয়। এই সিদ্ধান্ত মর্মেই ৩০ অক্টোবর, ২০০৩ তারিখের নির্দেশ মর্মে (নির্দেশ নং- GAG(B). 137/2002/Pt/117) ভারতের সংবিধানের ৩৩২ নং ছেদের ষষ্ঠ অনুচ্ছেদের অন্তর্গত হিসাবে 'চিরাং জেলা' গঠন করা হয়। ২০০৪ সালের ৪ জুন তারিখ থেকে জেলা হিসেবে চিরাঙের কাজ-কর্ম আরম্ভ করা হয়।  জেলা হিসেবে গঠিত হওয়ার আগে চিরাং জেলার ভূ-ভাগ কোকড়াঝাড়, বঙ্গাইগাঁও ও বড়পেটা জেলার মধ্যে বিভাজিত হয়ে ছিল। জেলাটিতে রাজ্যের দ্বিতীয় সরকারি খণ্ডের তেল শোধনাগার ও পেট্রোরাসায়নিক প্রকল্প BRPL অবস্থিত।  অবস্থান চিরাং জেলা আসামের মধ্য-পশ্চিম অংশ ও ব্রহ্মপুত্রর উত্তর পারে অবস্থিত। বিস্তৃতি  অক্ষাংশ ২৬.২৮° থেকে ২৬.৫৪° উত্তর, ও দ্রাঘিমাংশ ৮৯.৪২° থেকে ৯০.০৬° পূর্ব।   জেলার সীমানা উত্তরঃ ভুটান (আন্তরাষ্ট্রীয় সীমা) দক্ষিণঃ বঙ্গাইগাঁও জেলা, ও কোকরাঝাড় জেলার অংশ  পূর্বঃ বাক্সা জেলা, ও বরপেটা জেলার অংশ বিশেষ পশ্চিমঃ কোকড়াঝাড় জেলা  ভূগোল নিম্ন ব্রহ্মপুত্রের উত্তর উপত্যকায় অবস্থিত ও উত্তর সীমানা হিমালয় পাদদেশে আবৃত চিরাং জেলা মূলতঃ সমভূমি অঞ্চল। জেলাটির উত্তর অংশের উচ্চতা দক্ষিণের অংশের তুলনায় বেশি। জেলাটির ভূ-ভাগকে চারটি কৃষি-পারিবেশিক ভাগে ভাগ করা হয়েছেঃ পর্বতের নিম্ন উপত্যকা অঞ্চল (Foothills old mountain valley) বন্যাজল হীন নদীর পললজাত সমভূমি (Flood-free riverine old allluvial plain) বন্যাজলের আশঙ্কা থাকা নদীর পললজাত সমভূমি (Flood-prone riverine alluvial plain) বিল (beels)  জেলাটির মধ্য দিয়ে বয়ে যাওয়া প্রধান উপনদী সমূহ হল: চম্পাবতী, আই ও মানাহ (মানস)। আগরং ও কাণামকরা উপ-উপনদী জেলাটির মধ্য দিয়ে বয়ে গেছে।নতুন অসমীয়া ভূচিত্রাবলী,অসম বুক ডিপি, ২০১১-১২  নদ-নদী: ভুটানের থেকে বয়ে আসা নদীগুলি হল- চম্পাবতী‚ মানস‚ আগর্ং‚ কনামাকরা‚ আই, ইত্যাদি।   জনগোষ্ঠী    ভৌগোলিক    তথ্যসূত্র    বহিঃসংযোগ   বিষয়শ্রেণী:আসামের জেলা বিষয়শ্রেণী:চিরাং জেলা বিষয়শ্রেণী:২০০৪-এ আসামে প্রতিষ্ঠিত
আল্লাহকে দেখতে পাওয়া বা আল্লাহর দীদার/দর্শন লাভ () বা আল্লাহকে দর্শন ইসলামের একটি বহুল আলোচিত ও বিতর্কিত বিষয়। ইসলামের নবী মুহাম্মাদ মেরাজে এবং স্বপ্নে আল্লাহকে দেখেছেন কি না তা নিয়ে কোরআন ও হাদিসের বিভিন্ন ব্যাখ্যা রয়েছে। এর ব্যাখ্যার অমিল অনেকসময় চরমপন্থী সংঘর্ষে রূপ নেয়, যার ফলে অনেকসময় এ বিষয়ে ইসলামি মতানৈক্যকারী সম্প্রদায়সমূহ (হাম্বলি, মুতাজিলা ও ইবাদি) একে অপরকে কাফির পর্যন্ত ঘোষণা দিয়ে থাকে। তবে অধিকাংশ সুন্নি আলেমই হাশরের ময়দানে আল্লাহকে দেখতে পাওয়া যাবে মর্মে কোরআন ও হাদিসের ব্যাখ্যায় একমত পোষণ করে থাকেন।  ইসলামি পাণ্ডুলিপি   কুরআন   মুখমন্ডল   হাদিস    সুন্নি মত  সুন্নি সম্প্রদায় বিশ্বাস করে যে,  কেয়ামতের দিন আল্লাহর মুখের দিকে তাকানো দ্বীনের অন্যতম সম্মানজনক বিষয়। এটা কেয়ামতের সবচেয়ে বড় আনন্দ, যা তিনি কাফেরদের জন্য নিষিদ্ধ করেছেন। ইবনে তাইমিয়া বলেন :  হাম্বলি আহমদ বিন হাম্বল বলেন:  “ আমি আবু আব্দুল্লাহ আহমদ বিন হাম্বলকে নবী সাল্লাল্লাহু আলাইহি ওয়াসাল্লাম থেকে বর্ণিত হাদিস সম্পর্কে জিজ্ঞাসা করেছিলাম যে, আল্লাহ সর্বনিম্ন আসমানে অবতরণ করেন। আবু আব্দুল্লাহ বলেন: আমরা সেগুলোতে বিশ্বাস করি এবং সেগুলোর সত্যতা নিশ্চিত করি এবং যদি সেগুলোর কোন সুস্পষ্ট সূত্র থাকে তবে আমরা সেগুলোর কোনটিই প্রত্যাখ্যান করি না, এবং আল্লাহর রাসূল যা বলেছেন তা আমরা প্রত্যাখ্যান করি না, এবং আমরা জানি যে রাসূল যা নিয়ে এসেছেন তা সত্য, যতক্ষণ না আমি আবু আব্দুল্লাহকে বললাম: আল্লাহ সর্বনিম্ন আসমানে অবতরণ করেন। তিনি বলেন: আমি বললাম: তিনি কি তাঁর জ্ঞান নিয়ে অবতরণ করেন, নাকি কী নিয়ে? তিনি আমাকে বললেন: “এ ব্যাপারে চুপ থাকো, তোমার কী হয়েছে? অতএব, হাদীসটি যেভাবে বর্ণিত হয়েছে সেভাবেই চালিয়ে যাও ।”  আবু বকর আল-খালাল বলেন  : আবু বকর আল-মারওয়াজী আমাদের বলেছেন: “ আমি আবু আব্দুল্লাহকে জাহমীরা যেসব হাদিস প্রত্যাখ্যান করে সেগুলো সম্পর্কে জিজ্ঞাসা করেছিলাম, সেগুলোর বৈশিষ্ট্য, দর্শন, রাত্রিযাত্রা এবং আরশের কাহিনী সম্পর্কে। আবু আব্দুল্লাহ সেগুলোকে সমর্থন করে বলেন: আলেমরা এগুলো গ্রহণ করেছেন। আমরা হাদিসগুলো যেমন এসেছে তেমনই গ্রহণ করি।” তিনি বললেন: আমি তাকে বলেছিলাম যে একজন লোক এই ধরণের কিছু প্রতিবেদন আসার সাথে সাথে আপত্তি জানিয়েছিল এবং বলেছিল: সে অভদ্র আচরণ করছে। এতে তার আপত্তি কী? সে খবর যেমন আসত, তেমনই পৌঁছে দিত। ”   সম্পর্কিত বই   বিধর্মী ও জাহমিয়াহের জবাব - আহমদ ইবনে হাম্বল।  আল্লাহকে দেখা- আল-দারাকুতনী।   তথ্যসূত্র    বহিঃসংযোগ         বিষয়শ্রেণী:আকীদা বিষয়শ্রেণী:আল্লাহ
রামলার চুক্তি আরসুফের যুদ্ধের পর ১১৯২ সালের জুন মাসে সুলতান সালাহউদ্দিন ও রাজা প্রথম রিচার্ডের মধ্যে স্বাক্ষরিত হয়। চুক্তির শর্ত মোতাবেক জেরুজালেম মুসলিমদের নিয়ন্ত্রণে ছেড়ে দেয়া হয়। একইসাথে খ্রিষ্টান তীর্থযাত্রীদের জন্য শহর খোলা রাখার কথাও উল্লেখ করা হয়। চুক্তির ফলে ল্যাটিন রাজ্য টায়ার থেকে জাফা পর্যন্ত উপকূলীয় এলাকায় সীমাবদ্ধ হয়ে পড়ে। উভয় পক্ষ চুক্তিতে পুরোপুরি সন্তুষ্ট না হলেও এ ছাড়া অন্য উপায় ছিল না। এসব ক্রমাগত যুদ্ধের ফলে মুসলিমরা ক্ষতিগ্রস্ত হচ্ছিল। অন্যদিকে রাজা রিচার্ড‌ নিজ দেশে তার ক্ষমতার প্রতি হুমকির কারণে উদ্বিগ্ন ছিলেন।  আরও দেখুন চুক্তির তালিকা তৃতীয় ক্রুসেড   তথ্যসূত্র    Axelrod, Alan and Charles L. Phillips, editors.  "Encyclopedia of Historical Treaties and Alliances, Vol. 1".  Zenda Inc., New York, 2001.  .  বিষয়শ্রেণী:তৃতীয় ক্রুসেড বিষয়শ্রেণী:জেরুজালেম রাজ্য
সিটকা সেন্টিনেল  আলাস্কার সিটকার একটি স্বতন্ত্র, পারিবারিক মালিকানাধীন সংবাদপত্র যা সাপ্তাহিক ছুটির দিন বাদে প্রকাশিত হয়। এটি ১৯৩৯ সালে হ্যারল্ড ভ্যাচ প্রতিষ্ঠা করেছিলেন। থাড এবং স্যান্ডি পলসন ১৯৬৯ সালে এই কাগজটি কিনে নিয়েছিলেন।    কাগজটিতে স্থানীয়, আঞ্চলিক, জাতীয় এবং আন্তর্জাতিক সংবাদ অন্তর্ভুক্ত করা হয় এবং এতে একটি খেলার পৃষ্ঠা ও সপ্তাহ শেষের শৈল্পিক সারাংশ রয়েছে। সংবাদপত্রটির কার্যালয়ে দুইজন সাংবাদিকের অফিস রয়েছে।    তথ্যসূত্র    বহিঃসংযোগ     বিষয়শ্রেণী:আলাস্কার সংবাদপত্র বিষয়শ্রেণী:মার্কিন যুক্তরাষ্ট্রের দৈনিক সংবাদপত্র বিষয়শ্রেণী:১৯৩৯-এ প্রতিষ্ঠিত সংবাদপত্র
ওয়ালটন হচ্ছে একটি বাংলাদেশী ইলেকট্রনিক্স, ইলেকট্রিক্যাল, অটোমোবাইল, হোম অ্যান্ড কিচেন এবং প্রযুক্তিপণ্য ব্র্যান্ড। এর মূল কারখানাটি গাজীপুর জেলার কালিয়াকৈরের চন্দ্রাতে অবস্থিত। ওয়ালটন গ্রুপ এর প্রায় সকল পণ্য ওয়ালটন নামে বাজারজাত করা হয়।ওয়ালটন হাই-টেক ইন্ডাস্ট্রিজ লিমিটেড, ওয়ালটন মাইক্রো-টেক ইন্ডাস্টিজ লিমিটেড, ওয়ালটন ডিজি-টেক ইন্ডাস্ট্রিজ লিমিটেড, ওয়ালটন করপোরেশন, ওয়ালটন প্লাজা, ওয়ালটন ই-প্লাজা ইত‌্যাদি হচ্ছে এই গ্রুপের অধীনস্থ প্রতিষ্ঠান। ওয়ালটন ইলেক্ট্রনিক পণ্য, ইলেকট্রিক‌্যাল, হোম অ‌্যান্ড কিচেন অ‌্যঅপ্লায়েন্সস, যানবাহন ও টেলিযোগাযোগের পণ্য গুলো উৎপাদন করে থাকে।  ওয়ালটন বাংলাদেশের সর্বোচ্চ করদাতাদের মধ্যে একটি এবং দেশের অর্থনীতিতে এর শক্তিশালী প্রভাব রয়েছে। ওয়ালটন বাংলাদেশের বৃহত্তম কোম্পানিগুলোর মধ্যে একটি।   ইতিহাস   এস. এম নুরুল আলম রিজভীর হাত ধরে বাণিজ্যিক প্রতিষ্ঠান স্বরূপ যাত্রা শুরু করে ওয়ালটন গ্রুপ (১৯৭৭)। তবে এর মূল প্রতিষ্ঠাতা হচ্ছেন এস এম নজরুল ইসলাম।ওয়ালটন গ্রুপের প্রতিষ্ঠাতা আর নেই - দৈনিক সমকাল যিনি বর্তমান চেয়ারম্যান এস এম নুরুল আলম রিজভির পিতা। প্রথমে তারা ওয়ালটন ইস্পাত শিল্পে প্রবেশ করেছিল (১৯৭০) এরপর ইলেক্ট্রনিক্স ও অটোমোবাইল ব্যবসায় প্রবেশ করে (২০০০)।   ওয়ালটন হাই-টেক ইন্ডাস্ট্রিজ লিমিটেড   ওয়ালটন হাই-টেক ইন্ডাস্ট্রিজ লিমিটেড ওয়ালটন গ্রুপের একটি প্রতিষ্ঠান। গাজীপুরের চন্দ্রায় এর ভবনের কাজ শুরু হয় (২০০২) এবং এই ভবনের কাজ শেষ হয় (২০০৬)। এখানে রেফ্রিজারেটর, ফ্রিজার, মোটর সাইকেল, এয়ার কন্ডিশনার, টেলিভিশন তৈরি করা হয়। ওয়ালটন হাই-টেক ইন্ডাস্ট্রিজ লিমিটেড পুঁজিবাজারে তালিকাভুক্ত হয় (২০২০)। এবং উক্ত বছরে কোম্পানিটির বাজার মূলধন দাঁড়িয়েছে ৩৩ হাজার ৭৪০ কোটি টাকা (২০২০)।২০২০ সালে সবাইকে ছাড়িয়েছে ওয়ালটন - দৈনিক বণিক বার্তা   ওয়ালটন মাইক্রো-টেক কর্পোরেশন   ওয়ালটন মাইক্রো-টেক কর্পোরেশন ওয়ালটন হাই-টেক ইন্ডাস্ট্রিজের পাশেই অবস্থিত। এখানে টিভি (এলসিডি, সিআরটি), হোম এপ্লায়েন্স (ব্লেন্ডার, রাইস কুকার, ইন্ডাকশন কুকার, এয়ার ফ্রায়ার, রিচার্জেবল ফ্যান, হেয়ার ড্রায়ার, ডিভিডি প্লেয়ার ইত্যাদি), এলইডি লাইট, ব্যাটারি, ইলেক্ট্রিক মটর ইত্যাদি তৈরি করা হয়।   ওয়ালটন ডিজি-টেক ইন্ডাস্ট্রিজ লিমিটেড   ওয়ালটন ডিজি-টেক ইন্ডাস্ট্রিজ লিমিটেড ওয়ালটন হাই-টেক ইন্ডাস্ট্রিজের পাশেই অবস্থিত। এখানে মোবাইল ফোন, ল‌্যাপটপ, কম্পিউটার ও এক্সেসরিজ তৈরি হয়। প্রতিষ্ঠানটি দেশের প্রযুক্তি খাতের উন্নয়নে গুরুত্বপূর্ণ ভূমিকা রাখে। সর্বাধুনিক প্রযুক্তি ব্যবহার করে উন্নতমানের পণ্য উৎপাদন করা হয়। এছাড়াও, এখান থেকে বিদেশে প্রযুক্তি পণ্য রপ্তানি করা হয়, যা দেশের অর্থনীতিকে শক্তিশালী করছে।   বিতর্ক  এপ্রিল 2024-এ, 'রূপান্তর' নামে একটি নাটক শো স্পন্সর করার পরে ওয়ালটনের বিরুদ্ধে LGBTQ+ অধিকার প্রচারের অভিযোগ আনা হয়েছিল। জবাবে, ওয়ালটন ক্ষমা চাওয়ার একটি বিবৃতি জারি করে বলে যে তারা শোটির বিষয়বস্তু সম্পর্কে অবগত ছিল না এবং অনুষ্ঠানটি সম্প্রচারের জন্য 'লোকাল বাস এন্টারটেইনমেন্ট' সংস্থাকে আইনি নোটিশ পাঠিয়েছে।  তথ্যসূত্র    বহিঃসংযোগ   প্রাতিষ্ঠানিক ওয়েবসাইট    বিষয়শ্রেণী:বাংলাদেশের কোম্পানি বিষয়শ্রেণী:বাংলাদেশের ইলেকট্রনিক শিল্প বিষয়শ্রেণী:বাংলাদেশী মার্কা বিষয়শ্রেণী:বাংলাদেশের সম্মিলিত কোম্পানি বিষয়শ্রেণী:মোবাইল ফোন প্রস্তুতকারক
হেসুস দাভিদ ফেরেইরা কাস্ত্রো (, ; জন্ম: ২৪ ডিসেম্বর ২০০০; হেসুস ফেরেইরা নামে সুপরিচিত) হলেন একজন মার্কিন পেশাদার ফুটবল খেলোয়াড়। তিনি বর্তমানে মার্কিন যুক্তরাষ্ট্রের পেশাদার ফুটবল লিগের শীর্ষ স্তর মেজর লিগ সকারের ক্লাব সিয়াটল সাউন্ডার্স এবং মার্কিন যুক্তরাষ্ট্র জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে দ্বিতীয় আক্রমণভাগের খেলোয়াড় অথবা আক্রমণাত্মক মধ্যমাঠের খেলোয়াড় হিসেবে খেলেন।  ২০২১ সালে, ফেরেইরা মার্কিন যুক্তরাষ্ট্র অনূর্ধ্ব-২৩ দলের হয়ে মার্কিন যুক্তরাষ্ট্রের বয়সভিত্তিক পর্যায়ে অভিষেক করেছিলেন। প্রায় এক বছর যাবত মার্কিন যুক্তরাষ্ট্রের বয়সভিত্তিক দলের হয়ে খেলার পর, তিনি ২০২০ সালে মার্কিন যুক্তরাষ্ট্রের হয়ে আন্তর্জাতিক পর্যায়ে অভিষেক করেছেন; মার্কিন যুক্তরাষ্ট্রের জার্সি গায়ে তিনি এপর্যন্ত ২৩ ম্যাচে ১৫টি গোল করেছেন।  প্রারম্ভিক জীবন হেসুস দাভিদ ফেরেইরা কাস্ত্রো ২০০০ সালের ২৪শে ডিসেম্বর তারিখে মার্কিন যুক্তরাষ্ট্রের স্যান্টা মার্টায় জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ফেরেইরা মার্কিন যুক্তরাষ্ট্র অনূর্ধ্ব-২৩ দলের হয়ে খেলার মাধ্যমে মার্কিন যুক্তরাষ্ট্রের প্রতিনিধিত্ব করেছেন। ২০২১ সালের ১৮ই মার্চ তারিখে তিনি কোস্টা রিকা অনূর্ধ্ব-২৩ দলের বিরুদ্ধে ম্যাচে মার্কিন যুক্তরাষ্ট্র অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spielbericht/index/spielbericht/3506750  পরিসংখ্যান আন্তর্জাতিক   দল  সাল  ম্যাচ  গোল মার্কিন যুক্তরাষ্ট্র  ২০২০  ১  ০ ২০২১  ৪  ২ ২০২২  ১১  ৫ ২০২৩  ৭  ৮ সর্বমোট  ২৩  ১৫  তথ্যসূত্র  বহিঃসংযোগ     বিষয়শ্রেণী:২০০০-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:সিয়াটল সাউন্ডার্স ফুটবল ক্লাবের খেলোয়াড় বিষয়শ্রেণী:মেজর লিগ সকারের খেলোয়াড় বিষয়শ্রেণী:মার্কিন যুক্তরাষ্ট্রের আন্তর্জাতিক যুব ফুটবলার বিষয়শ্রেণী:মার্কিন যুক্তরাষ্ট্রের অনূর্ধ্ব-২৩ আন্তর্জাতিক ফুটবলার বিষয়শ্রেণী:মার্কিন যুক্তরাষ্ট্রের আন্তর্জাতিক ফুটবলার বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:পুরুষ ফুটবল ফরোয়ার্ড বিষয়শ্রেণী:২১শ শতাব্দীর মার্কিন পুরুষ ক্রীড়াবিদ বিষয়শ্রেণী:২০২৩ কনকাকাফ গোল্ড কাপের খেলোয়াড়
৪৯নং ওয়ার্ড হল ঢাকা দক্ষিণ সিটি কর্পোরেশনের একটি প্রশাসনিক ওয়ার্ড, যা অঞ্চল-৫ এর অন্তর্গত। এটি প্রাক্তন ঢাকা সিটি কর্পোরেশনর ৮৫ নং ওয়ার্ড ছিল। ওয়ার্ড নং ৪৯ ঢাকা মহানগরের যাত্রাবাড়ী থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-৫ আসনের অন্তর্গত। এ ওয়ার্ডের বর্তমান কাউন্সিলর হলেন বাদল সরদার।   বিবরণ  ওয়ার্ড নং ৪৯ ঢাকা মহানগরের ব্রাহ্মণ চিরন ও ধলপুর এলাকা নিয়ে গঠিত।   ইতিহাস   কাউন্সিলর  নির্বাচনকাউন্সিলররাজনৈতিক দলসূত্র  ২০১৫    ২০২০ বাদল সরদার    তথ্যসূত্র  বিষয়শ্রেণী:ঢাকা দক্ষিণ সিটি কর্পোরেশনের ওয়ার্ড
কান্তিকো দা লিবেরদাদে (পর্তুগিজ: Cântico da Liberdade) কেপ ভার্দের জাতীয় সঙ্গীত। এইটি ১৯৯৬ সাল থেকে সরকারি হিসেবে ব্যবহারিত হচ্ছে, এর আগে গিনি-বিসাউর জাতীয় সঙ্গীত ব্যবহার করা হতো। এই গানের কথা লিখা হয়েছে আমিলকার স্পেনসার লোপেস এবং রচনা করেছেন আদালবেরতো হিজিনো তাভারেস সিলভা।www.nationalanthems.info   গানের কথা  গানের কথা পর্তুগিজ ভাষায়  ইংরেজি অনুবাদ  বাংলা অনুবাদপ্রথম স্তবক  Canta, irmão canta meu irmão que a Liberdade é hino e o Homem a certeza.Sing, brother Sing, my brother For Freedom is a hymn And Man a certaintyগাও, ভাই গাও, আমার ভাই স্বাধীনতার জন্য একটি স্তবগান এবং মানুষ একটি অবশ্যম্ভাবিতাদ্বিতীয় স্তবকCom dignidade, enterra a semente no pó da ilha nua No despenhadeiro da vida a esperança é do tamanho do mar que nos abraça Sentinela de mares e ventos perseverante entre estrelas e o Atlântico entoa o cântico da LiberdadeWith dignity, bury the seed In the dust of the naked island In life's precipice Hope is as big as the sea Which embraces us Unwavering sentinel of the seas and winds Between stars and the Atlantic  Sing the Chant of Freedomমর্যাদার সঙ্গে, বীজ সমাধিস্থ কর . . . . . . .তৃতীয় স্তবকCanta, irmão canta meu irmão que a Liberdade é hino e o Homem a certeza.Sing, brother Sing, my brother For Freedom is a hymn And Man a certaintyগাও, ভাই গাও, আমার ভাই স্বাধীনতার জন্য একটি স্তবগান এবং মানুষ একটি অবশ্যম্ভাবিতা   তথ্যসূত্র    বহিঃসংযোগ   MIDI File  কেপ ভার্দের জাতীয় সঙ্গীতের তথ্য  বিষয়শ্রেণী:জাতীয় সঙ্গীত বিষয়শ্রেণী:আফ্রিকার জাতীয় সঙ্গীত
রাখি বন্ধন একটি ভারতীয় বাংলা ভাষার টেলিভিশন ধারাবাহিক (সোপ অপেরা), যা ২৮ নভেম্বর ২০১৬ থেকে ৩ ফেব্রুয়ারি ২০১৯ পর্যন্ত স্টার জলসায় সম্প্রচারিত হতো। এটি ব্লুজ প্রডাকসন এর দ্বারা নির্মিত। কৃত্তিকা চক্রবর্তী   এবং সোহম রায়চৌধুরী এর কেন্দ্রীয় চরিত্রে  এবং রীতা কয়রাল প্রবীর ধর প্রধান বিরোধী চরিত্রে অভিনয় করেছেন।  কাহিনী নাটকটি রাখি এবং বন্ধনকে কেন্দ্র করে আবর্তিত হয়েছে । তারা দুই ভাইবোন, বাল্যকালেই তাদের বাবা মা সড়ক দুর্ঘটনায় পরলোকগমন করেন। এই মৃত্যুর পর তারা তাদের জেঠির কাছে বড় হতে থাকে। কিন্তু তাদের জেঠি ভালো কিছু করা সহ্য করতে পারেনা। তাদের দুইজনকে বাড়ি থেকে বের করে দেওয়ার জন্য সব রকম পরিকল্পনা করে  জেঠি। তারা কীভাবে জেঠির নির্যাতন থেকে নিজেদের রক্ষা করবে এবং বস্তির মানুষদের সুখে দুখে পাশে দাঁড়াবে সেটিকে কেন্দ্র করেই এই কাহিনী।  চরিত্র শুভ্রজিত সাহা - বন্ধন চ্যাটার্জী(বড়) শ্রাবণী ভুনিয়া - রাখি চ্যাটার্জী(বড়) রিতা কৈরাল / চৈতালি চক্রবর্তী - জ্যেঠি/মলিনা চ্যাটার্জী শুভাশীষ মুখার্জী - জেঠু/অমরেশ চ্যাটার্জী ইন্দিরা ঘোষ - চম্পা চামেলি দাস "কৌশল চক্রবর্তী - সব্যসাচী" "অদিতি চ্যাটার্জী - রিখিয়া" পিয়ালী বসু -রাখি আর বন্ধনের মা প্রদীপ ধর -মদন অর্পিতা দত্ত চৌধুরী - দময়ন্তী গৌরব ঘোষাল- নীল মৌমিতা চক্রবর্তী- জগৎজননী অমিতাভ ভট্টাচার্য-ডাক্তার বাবু   তথ্যসূত্র   বিষয়শ্রেণী:২০১৯-এ সমাপ্ত ভারতীয় টেলিভিশন ধারাবাহিক বিষয়শ্রেণী:২০১৬-এ অভিষিক্ত ভারতীয় টেলিভিশন ধারাবাহিক বিষয়শ্রেণী:ভারতে বাংলা ভাষার টেলিভিশন অনুষ্ঠান বিষয়শ্রেণী:স্টার জলসার মৌলিক অনুষ্ঠান
আব্দুর রহমান বয়াতী (জন্ম: ১৯৩৯ - মৃত্যু: ১৯ আগস্ট, ২০১৩) ছিলেন বাংলাদেশের একজন প্রসিদ্ধ লোকসঙ্গীত শিল্পী। তিনি একাধারে অসংখ্য জনপ্রিয় লোকগানের শিল্পী, গীতিকার, সুরকার এবং সঙ্গীত পরিচালক৷ শিল্পকলায় বিশেষ অবদানের জন্য তিনি ২০১৫ সালে একুশে পদক লাভ করেছেন।    জন্ম  ১৯৩৯ সালে ব্রিটিশ ভারতের ঢাকার সূত্রাপুর থানার দয়াগঞ্জে জন্মগ্রহণ করেন আবদুর রহমান বয়াতী।   সঙ্গীত জীবন  তিনি ১৯৮২ সালে ‘আবদুর রহমান বয়াতি’ নামে বাউল দল গড়ে তোলেন। তিনি দোতারা, হারমোনিয়াম, খঞ্জনি ও ভায়োলিন বাজাতে পারতেন। তিনি বাংলাদেশ ছাড়াও ভারত, নেপাল, যুক্তরাষ্ট্র, যুক্তরাজ্য, জাপান, অস্ট্রেলিয়া, অস্ট্রিয়া, কানাডা, চীন, সাবেক সোভিয়েত ইউনিয়ন ও মধ্যপ্রাচ্যসহ বিশ্বের ৪২টি দেশ বাউল গান পরিবেশন করেছিলেন। যুক্তরাষ্ট্রের সাবেক প্রেসিডেন্ট জর্জ এইচ. ডব্লিউ. বুশের আমন্ত্রণে হোয়াইট হাউসে আয়োজিত এক অনুষ্ঠানে তিনি গান গেয়েছিলেন। তিনি বাংলাদেশ টেলিভিশন ও বেতারের বিশেষ গ্রেডের শিল্পী ছিলেন।   বিখ্যাত গান  এ পর্যন্ত তার প্রায় পাঁচশ একক গানের অ্যালবাম বের হয়েছে। পাশাপাশি তিনটি মিশ্র অ্যালবামে গান গেয়েছেন তিনি। তার উল্লেখযোগ্য গানের মধ্যে রয়েছে -  ‘মন আমার দেহঘড়ি সন্ধান করি কোন মিস্তরি বানাইয়াছে’  ‘আমি ভুলি ভুলি মনে করি প্রাণে ধৈর্য মানে না’  ‘আমার মাটির ঘরে ইঁদুর ঢুকেছে’  ‘মরণেরই কথা কেন স্মরণ কর না’  ‘মা আমেনার কোলে ফুটল ফুল’  ‘ছেড়ে দে নৌকা মাঝি যাবো মদিনা’   চলচ্চিত্রে অভিনয়  ১৯৮৯ সালে হাফিজুদ্দিন পরিচালিত ‘অসতী’ নামে একটি চলচ্চিত্রেও অভিনয় করেছিলেন।   মৃত্যু  ১৯ আগস্ট ২০১৩ সালে রাজধানীর ধানমন্ডির সাতমসজিদ রোডের জাপান-বাংলাদেশ ফ্রেন্ডশিপ হাসপাতালে চিকিৎসাধীন অবস্থায় তিনি শেষ নিঃশ্বাস ত্যাগ করেন।   পুরস্কার ও সম্মাননা  ২০১৫ সালে মরণোত্তর একুশে পদক লাভ করেন।   তথ্যসূত্র    বহিঃসংযোগ   অসুস্থ হয়ে হাসপাতালে আবদুর রহমান বয়াতী  বিষয়শ্রেণী:১৯৩৯-এ জন্ম বিষয়শ্রেণী:২০১৩-এ মৃত্যু বিষয়শ্রেণী:বাউল বিষয়শ্রেণী:বাংলাদেশী গায়ক বিষয়শ্রেণী:বাংলা ভাষার সঙ্গীতশিল্পী বিষয়শ্রেণী:বাংলাদেশী পুরুষ সঙ্গীতজ্ঞ বিষয়শ্রেণী:একুশে পদক বিজয়ী বিষয়শ্রেণী:ঢাকার ব্যক্তি বিষয়শ্রেণী:বাংলাদেশী চলচ্চিত্র অভিনেতা
স্কয়ার হাসপাতাল  বাংলাদেশের বেসরকারি পর্যায়ে স্বাস্থ্যসেবায় আন্তর্জাতিক মানের হাসপাতাল। সর্বোচ্চ পর্যায়ে সেবা পৌছে দেয়ার লক্ষ্যে বিপুল পরিমাণে সরঞ্জাম এবং প্রযুক্তির উপর সেবা কার্যক্রম পরিচালনা করে আসছে। এটি বাংলাদেশে তিনটি হাই-প্রাইভেট হাসপাতালের মধ্যে অন্যতম। হাসপাতালের ব্যবস্থাপনা পরিচালক তপন চৌধুরী।   ইতিহাস  thumb|280px|স্কয়ার হাসপাতাল স্কয়ার হাসপাতাল বাংলাদেশের বেসরকারি পর্যায়ে স্বাস্থ্যসেবায় আন্তর্জাতিক মানের হাসপাতাল। সাধারণ এবং বিশেষায়িত সব ধরনের সুযোগ সুবিধা এখানে প্রদান করা হয়। স্কয়ার গ্রুপের চেয়ারম্যান স্যামসন এইচ চৌধুরীর হাত ধরে ২০০৬ সালের ১৬ ডিসেম্বর কার্যক্রম পরিচালনা করা শুরু করে। এখানে অভ্যন্তরীণ হেলিকপ্টার সার্ভিসেস, আইসিইউ সেবা সহ অ্যাম্বুলেন্স, আমেরিকান হাউজ কিপিং সিস্টেম, সার্বক্ষণিক ডিউটি ডাক্তার সহ সব ধরনের স্বাস্থ্য এবং বিলাসবহুল সেবার ব্যবস্থা রয়েছে। এই সেবা কার্যক্রমকে আরো ফলপ্রসূ করতে ইউএসএ, ইউকে সহ মধ্যপ্রাচ্যের উন্নতমানের হাসপাতালকে পরামর্শক হিসেবে বেছে নিয়েছে।  ২০০৮ সালে বাংলাদেশে তত্ত্বাবধায়ক সরকারের সময় আটক থাকা অবস্থায় শেখ হাসিনা স্কয়ার হাসপাতালে চিকিৎসাধীন ছিলেন। জেনারেটর থেকে শব্দ দূষণের অপরাধে ১১ জানুয়ারি ২০১২ সালে পরিবেশ অধিদপ্তর স্কয়ার হাসপাতালকে জরিমানা করে। ২০১৫ সালে বিভিন্ন অনিয়মের কারণে স্কয়ার হাসপাতালকে জরিমানা করা হয়।   পরিষেবা  অত্যাধুনিক স্বাস্থ্যসেবা, উন্নত প্রযুক্তি, সার্বক্ষনিক ইর্মাজেন্সী সার্ভিস সমৃদ্ধ এই হাসপাতালটি  মূলত স্কয়ার গ্রুপের একটি প্রতিষ্ঠান। এই হাসপাতাল   AT SQUARE WE CARE এই শ্লোগানকে সামনে রেখে ২০০৬ সালের ১৬ ডিসেম্বর কার্যক্রম পরিচালনা করা শুরু করে। হাসপাতালটি সেন্ট্রাল এসি, লিফট এবং এলিভেটরযুক্ত।   স্বাস্থ্য সেবা সেন্টারসমূহ    স্কয়ার হার্ট সেন্টার  ইনটেনসিভ কেয়ার সেন্টার  সেফটি সার্জারি সেন্টার  রেডিওলজি এন্ড ইমেজিং সেন্টার  প্যাথলজি এন্ড ল্যা সেন্টার  লিভার এন্ড গ্যাস্ট্রিক সেন্টার  ওমেন সেন্টার  পেডিয়াট্রিক ও নিউনেটলজি সেন্টার  এক্সিকিউচেক সেন্টার  ফ্যাসিলিটি সেন্টার  অর্থপেডিক্স এন্ড ট্রমা সেন্টার  স্কিন এন্ড লেজার সেন্টার  অনকোলজি এন্ড রেডিওথেরাপি সেন্টার   আরও দেখুন    এভারকেয়ার হাসপাতাল ঢাকা স্কয়ার ফার্মাসিউটিক্যাল্‌স লিমিটেড   তথ্যসূত্র   বিষয়শ্রেণী:২০০৬-এ বাংলাদেশে প্রতিষ্ঠিত বিষয়শ্রেণী:ঢাকার হাসপাতাল বিষয়শ্রেণী:বাংলাদেশের বেসরকারি হাসপাতাল বিষয়শ্রেণী:২০০৬-এ প্রতিষ্ঠিত হাসপাতাল বিষয়শ্রেণী:স্কয়ার গ্রুপ
Usage  DO NOT copy the source of this userbox. Otherwise you risk putting your userpage in a miscategorization, and/or generating duplicate templates/userboxes. Put this userbox on your userpage like this:{{}} Put this userbox in Babel like this {{Babel|af-3}} This template will automatically add your page to the following categories: :বিষয়শ্রেণী:আফ্রিকান্সভাষী ব্যবহারকারী :বিষয়শ্রেণী:উচ্চ দক্ষতাবিশিষ্ট আফ্রিকান্সভাষী ব্যবহারকারী
পুল বঙ্গাশ মেট্রো স্টেশন দিল্লি মেট্রোর রেড লাইনে অবস্থিত। এই মেট্রো স্টেশনে এটিএম পরিষেবা উপলব্ধ।   স্টেশন বিন্যাস  জিসড়ক স্তরপ্রস্থান/প্রবেশএল১মধ্যবর্তী তলাভাড়া নিয়ন্ত্রণ, স্টেশন এজেন্ট, মেট্রো কার্ড ভেন্ডিং মেশিন, ক্রসওভারএল২পার্শ্ব প্ল্যাটফর্ম নং- ২, দরজা বাম দিকে খুলবে  পূর্বদিকগামীগন্তব্য স্টেশন →শহীদস্থল পরবর্তী স্টেশন ত্রিশ হাজারীপশ্চিমদিকগামী → গন্তব্য স্টেশন ←রিঠালা পরবর্তী স্টেশন প্রতাপনগরপার্শ্ব প্ল্যাটফর্ম নং- ১, দরজা বাম দিকে খুলবে এল২  তথ্যসূত্র  বহিঃসংযোগ  বিষয়শ্রেণী:দিল্লি মেট্রো স্টেশন বিষয়শ্রেণী:২০০৩-এ চালু রেলওয়ে স্টেশন বিষয়শ্রেণী:উত্তর দিল্লি জেলার রেলওয়ে স্টেশন
কিটোরোলাক ট্রোমিথামিন() নন-স্টেরয়ডাল অ্যান্টিইনফ্ল্যামাটোরি ড্রাগ(NSAID) যা হেটারোসাইক্লিক অ্যাসেটিক অ্যাসিড থেকে উদ্ভূত। এটি ব্যথানাশক ওষুধ হিসাবে ব্যবহৃত হয়। কিটোরোলাক প্রথম আবিষ্কার হয় ১৯৮৯ সালে। সিনটেক্স কর্পোরেশন যা বর্তমানে রোশে বায়োসাইন্স নামে পরিচিত প্রথম এই ওষুধ তৈরি করে। তাদের ব্র‍্যান্ড নাম ছিল টোরাডল ১৯৯২ সালে আমেরিকার খাদ্য ও ওষুধ প্রশাসন চোখের ড্রপ অনুমোদন করে যা অ্যালারগ্যান কোম্পানি প্রথম তৈরি করে। ২০১০ সালের ১৪ই মে কিটোরোলাক নাকের স্প্রে অনুমোদিত হয়। কিটোরোলাক প্রোস্টাগ্লান্ডিন সংশ্লেষণ বন্ধ করে ব্যথা কমাতে সাহায্য করে।  তথ্যসূত্র   Handley, D.A., P. Carvoni, J.E. McCray, J.R. McCullough (1998). "Preclinical Enantioselective Pharmacology of (R)- and (S)- Ketorolac.", J Clin Pharmacol 38, 25-35.  1993. Physicians' Desk Reference, Forty-seventh edition. Montvale, N.J., Medical Economics Co. Inc., 2411-2415.  বহিঃসংযোগ   Published studies related to ketorolac , at DrugLib  MedicineNet.com information on ophthalmic ketorolac  cme.medscape.com on nasal ketorolac  বিষয়শ্রেণী:ব্যথানাশক ওষুধ বিষয়শ্রেণী:নন-স্টেরয়ডাল অ্যান্টিইনফ্ল্যামাটোরি ড্রাগস বিষয়শ্রেণী:ব্যথানাশক বিষয়শ্রেণী:প্রদাহ বিরোধী অ-স্টেরয়েড ওষুধ বিষয়শ্রেণী:চক্ষুবিজ্ঞান
অনজান নামে সুপরিচিত লালজী পাণ্ডে (২৮ অক্টোবর ১৯৩০ - ৩ সেপ্টেম্বর ১৯৯৭) একজন ভারতীয় গীতিকার। তিন শতাধিক হিন্দি চলচ্চিত্রে ১,৫০০-এর অধিক গানের রচয়িতা অনজান সুরকার কল্যাণজী-আনন্দজী, লক্ষ্মীকান্ত-প্যায়ারেলাল, আর. ডি. বর্মণ ও বাপ্পি লাহিড়ীদের সাথে অধিক কাজ করেছেন। তিনি ফিল্মফেয়ার পুরস্কারের শ্রেষ্ঠ গীতিকার বিভাগে কোন পুরস্কার অর্জন করতে না পারা সর্বাধিক মনোনয়ন গ্রহীতা। তিনি ডন (১৯৭৮)-এর "খাইকে পান বানারসওয়ালা", নমক হালাল (১৯৮২)-এর "পগ ঘুঙরু বান্ধ", শরাবি (১৯৮৪)-এর "মনজিলেঁ আপনি জাগাহ হ্যাঁয়" ও "ইনতেহা হো গয়ি", সাহেব (১৯৮৫)-এর "ইয়ার বিনা চেন কহাঁ রে" গানের জন্য এই পাঁচটি মনোনয়ন লাভ করেন।  ১৯৯৭ সালের সেপ্টেম্বর মাসে মৃত্যুর এক মাসে পূর্বে তার একমাত্র কবিতার বই গঙ্গা তট কা বনজারা প্রকাশ করেন। তার পুত্র সমীর বলিউডের গীতিকার।   প্রারম্ভিক জীবন  লালজী পাণ্ডে ১৯৩০ সালে ২৮শে অক্টোবর তদানীন্তন ব্রিটিশ ভারতের বেনারসে (বর্তমান বারাণসী, উত্তরপ্রদেশ, ভারত) জন্মগ্রহণ করেন।   কর্মজীবন  অনজান ১৯৫৩ সালে প্রেমনাথের গোলচন্দা কা কয়েদী-তে "লহর ইয়ে ডোলে কোয়ল বোলে" ও "শাহিদোঁ অমর হ্যায় তুমহারি কাহানি" গান লেখার মধ্য দিয়ে তার কর্মজীবন শুরু করেন। এরপর তিনি গীত রচনায় ব্যস্ত থাকেন, তবে ছোট চলচ্চিত্রে। সে সময়ে তার রচিত উল্লেখযোগ্য গান ছিল জি. এস. কোহলির সুরে লম্বে হাথ চলচ্চিত্রে "মাত পুঁচ মেরা হ্যায়া মেরা কৌন ওয়াতন"। কোহলির সুরে তিনি বেশ কিছু ছোট চলচ্চিত্রে কাজ করেন।  তার কাজ প্রথম নজরে আসে রবিশঙ্করের সুরে মুন্সি প্রেমচাঁদের ধ্রুপদী উপন্যাস অবলম্বনে রাজ কুমারের চলচ্চিত্র গোদান (১৯৬৩)-এর গীত রচনার মধ্য দিয়ে। এই চলচ্চিত্রের সাফল্যের ফলে তিনি ১৯৬০-এর দশকের মাঝামাঝিতে ও. পি. নয়্যর ও কল্যাণজী-আনন্দজীর মত বড় সুরকারদের সাথে কাজের সুযোগ পান। নয়্যরের সুরে গুরু দত্তের বহারেঁ ফির ভি আয়েঙ্গি (১৯৬৬)-এর "আপ কে হাসিন রুখ পে" এবং কল্যাণজী-আনন্দজীর সুরে জি. পি. সিপ্পির বন্ধন (১৯৬৯)-এর "বিনা বদ্রা কে বিজুরিয়া" গানগুলো তাকে ব্যবসাসফল গীতিকার হতে সহায়তা করে।  ১৯৭৮ সালের ডন ছিল তার কর্মজীবনের সবচেয়ে বড় সাফল্য। এই চলচ্চিত্রের "খাইকে পান বানারসওয়ালা" গানের জন্য তিনি শ্রেষ্ঠ গীতিকার বিভাগে তার প্রথম ফিল্মফেয়ার পুরস্কারের মনোনয়ন লাভ করেন।   মৃত্যু  অনজান ১৯৯৭ সালের ৩রা সেপ্টেম্বর ৬৭ বছর বয়সে বোম্বের নানাবতী হাসপাতালে মৃত্যুবরণ করেন। এর দুই মাস পূর্বে তিনি স্ট্রোকের ফলে পক্ষাঘাতগ্রস্ত হয়ে হাসপাতালে ভর্তি ছিলেন। ৫ই সেপ্টেম্বর জুহু শ্মশানে তার অন্ত্যেষ্টিক্রিয়া সম্পন্ন করা হয়।   পুরস্কার ও মনোনয়ন  ফিল্মফেয়ার পুরস্কার  বছর বিভাগ গান চলচ্চিত্র ফলাফল  ১৯৭৯ শ্রেষ্ঠ গীতিকার "খাইকে পান বানারসওয়ালা" ডন   ১৯৮৩ "পগ ঘুঙরু বান্ধ" নমক হালাল   ১৯৮৫ "মনজিলেঁ আপনি জাগাহ হ্যাঁয়" শরাবি   "ইনতেহা হো গয়ি"  ১৯৮৬ "ইয়ার বিনা চেন কহাঁ রে" সাহেব     তথ্যসূত্র    বহিঃসংযোগ     বিষয়শ্রেণী:১৯৩০-এ জন্ম বিষয়শ্রেণী:১৯৯৭-এ মৃত্যু বিষয়শ্রেণী:২০শ শতাব্দীর পুরুষ সঙ্গীতজ্ঞ বিষয়শ্রেণী:২০শ শতাব্দীর ভারতীয় কবি বিষয়শ্রেণী:২০শ শতাব্দীর ভারতীয় লেখক বিষয়শ্রেণী:২০শ শতাব্দীর ভারতীয় সঙ্গীতজ্ঞ বিষয়শ্রেণী:ভারতীয় গীতিকার বিষয়শ্রেণী:ভারতীয় পুরুষ কবি বিষয়শ্রেণী:ভারতীয় পুরুষ গীতিকার বিষয়শ্রেণী:বারাণসীর লেখক বিষয়শ্রেণী:উত্তরপ্রদেশের কবি বিষয়শ্রেণী:হিন্দি ভাষার কবি বিষয়শ্রেণী:হিন্দি ভাষার গীতিকার বিষয়শ্রেণী:হিন্দি ভাষার লেখক